Тақырыбы: «Ғажайып түстер»
Міндеттері: «Кубизм» әдісі арқылы ойнай отырып,балаларға  түстер мен пішіндерді ажырата білуге  үйрету.Зейінін тұрақтандыру.Жалпы және ұсақ моторикасын дамыту.Шапшаңдыққа,байқампаздыққа,достыққа тәрбиелеу.
Музыка әуенімен балалар бөлмеге кіреді.Қолдарында түрлі-түсті шарлары бар.
Шаттық шеңбері:
Балалар дөңгелене тұрып негізгі төрт түске байланысты өз тілектерін айтады.
Жұлдызай: (жасыл түс)
-Жасыл бақтай жайнайық!
Ақнұр: (сары түс)
-Күн шуағындай жарқырап жүрейік!
Нұралы: (қызыл түс)
-Жемістей тәтті болайық!
Ералы: (көк түс)
-Аспанымыз ашық болсын!
Педагог:
-Жарайсыңдар балалар, қосымша мына түстерді білгендерің жөн.
Мынау-сары қарындаш,
Мұнымен күнді бояймын.
Мынау-қоңыр қарындаш,
Мұнымен құмды бояймын.
Мынау –жасыл қарындаш,
Мұнымен гүлді бояймын.
Мынау-көк қарындаш,
Мұнымен суды бояймын.
-Балалар,әр түстің өзіне тән сипаты бар екен,енді біздер ұмытпайтын болдық.
-Педагог балаларға кубикті ұсынады,балалар алма кезек лақтыру арқылы тапсырмаларды орындайды.
1-тапсырма
Д/О: «Зейінді бол»
Мақсаты: Балаларды түстерді ажырата білуге үйрету.Есте сақтау қабілетін  және саусақ моторикасын дамыту.
Шарты: Балалар аяқталмаған жұмыс түрін сәйкестендіре отырып,жалғастырады.
Педагог балаларға түрлі-түсті қыстырғыштар таратып беріп,сонымен қатар қиылған шырша,күн,бұлт және кірпі бейнелерін ұсынады.Балалар кірпінің арқасына алма мен саңырауқұлақты түйме арқылы ойлана отырып тағады. Қалған бейнелерге түстеріне сәйкес қыстырғыштарды таңдап қыстырады.
2-тапсырма
Д/О: «Пішінді тап»
Мақсаты: Балаларға геометриялық пішіндермен таныса отырып,түстерін айыра  білуге үйрету.Зейінін тұрақтандыру.
Шарты: Үстелдің үстіне геометриялық пішіндер қойып,балалар музыка әуенімен дөңгелене айналады.Әуен тоқтағанда ойын бастаушы бір пішінді атайды ,балалар қателеспей көрсетіп,түсін айту керек.
Педагог өзі бастап үстелді  айналып дөңгелене музыка әуенімен билейді.Музыка тоқтаған кезде үшбұрыш,төртбұрыш,дөңгелек,сопақша деп атағанда балалар сол пішінді ұстай қалады.
3-тапсырма
Д/О: «Кім жылдам?»
Мақсаты: Балаларды нақтылыққа үйрете отырып,есте сақтау қабілеттерін дамыту,ұқыптылыққа,шапшаңдыққа тәрбиелеу.
Шарты:Балалар үш түсті жапырақтарды сәйкес қорапқа жинау.
Педагог:-Балалар жарайсыңдар қателеспей сәйкес түсті таптыңдар.
Балалар: қорап түстеріндей (қызыл,сары,жасыл)жапырақтарды толықтай жинады.
4-тапсырма
Д/О: «Бейне жасап үйренейік»
Мақсаты: Балалардың дүниетенымын қалыптастыра отырып,ұсақ саусақ моторикасын дамыту.Тиянақтылыққа тәрбиелеу.
Шарты: Түрлі-түсті жабысқақпен және сусылдақ құммен бейнелер жасау. (Жұлдызқұрт және оның жақсы көретін жемісі т.б.)
Педагог: -Балалар сендер көптеген ой-қиялымызды дамытатын қызықты жұмыс жасағыларың келе ме?
Балалар: -Иә
Педагог: Ендеше барлығымыз бірлескен түрде ойлана отырып жұмыс жасайық. Балаларға сусылдақ құм және жабысқақ беріліп,түрлі жұлдызқұрт ,алма,арнайы қалыптарға салып пішіндер жасайды.Балалар зор қызығушылықпен орындап,жасаған жұмыстарын тәрбиешіге тапсырады.
Педагог:-Жарайсыңдар балалар! Бүгінгі белсенділік танытқан балаларға  көңілді күн бейнесін таратамын.
Балалар бүгінгі ұйымдастырылған оқу қызметінде не үйрендік? Қандай ойындар ойнадық? Дидактикалық ойындар ойнау арқылы нені меңгердік?
Балалар: - Түстерді ажыраттық.Геометриялық пішіндерді танып білдік.Түске байланысты әдемі сөздер айттық.Қызықты бейнелер жасап үйрендік.Көңілді ойындар ойнадық.
Педагог: Балалар бүгін сендер үлкен ұйымшылдықпен ұйымдастырылған оқу қызметін көрсеттіңдер.Сендерге үлкен рахмет.Әлі де болса  оқу жылының аяғына дейін көптеген заттарды үйренеді деген ойдамын.Сау болыңдар.

